Nahdlatul Ulama

Nahdlatul Ulama (NU) iyâ arèya organisasi asu aghâma Islam Inḍonèsia sè è padhâddhiaghi sarèng Hasyim Asy'ari, pengasuh Pondhuk Tebuireng ḍâri Jombang, Jhâbâ Temor. NU andhi’ anggota korang lebbi 40 juta (2013) kantos lebbi ḍâri 95 juta è taon (2021) sè adhâddhiaghi mènangka organisasi Islam palèng raja è dhunnyaAbdurrahman, Syarif (2021-12-20), Tebuireng Initiatives, "Menuju Abad ke-2 Nahdlatul Ulama", è aksès 2023-02-02.. NU jughan aropa’aghi badan amal sè ngoros pondhu, sekola, perguruan tinggi, roma sake` bân ngoros masyarakat ka’anghuy abhanto ningkataghi kualitas odi’ umat Islam.

NU è dhâddhiaghi è 16 Rajab 1344 H (sè sami kalabân tangghal 31 Januari 1926) è Kotta Sorbhâjâ sareng sorang ulama bân para pedagang ka’anghuy abela praktik Islam tradisionalis (sami kalabân akidah Asy'ariyah bân fikih Mazhab Syafi'i) bân kapentingan ekonomi anggotana. Pandangan keagamaan NU è angghep "tradisionalis" polana mânoleransi budaya lokal selama ta’ nyèmpang kalabân ajaran Islam. Hal rèya abedaghi kalabân organisasi Islam palèng rajâ nomer duwâ’ è Inḍonèsia, Muhammadiyah, sè è angghep "reformis" polana abhutoaghi interpretasi sè lebbi literal dha’ Al-Qur'an bân Sunnah.Abdurrahman, Syarif (2021-09-26), Tebuireng Initiatives, "Memilih Nahdlatul Ulama, Ini Alasan Kiai Wahid" , è aksès 2023-02-02.

Banyya’ tokoh NU iyâ arèya pendukung konsep Islam nusantara, sebuah ciri khas Islam sè ampon ngalami interaksi, kontekstualisasi, pribumisasi, interpretasi, bân vernakularisasi sè sami kalabân kondisi sosial budaya è Inḍonèsia. Islam Nusantara apromosiaghi moderasi, anti-fundamentalisme, pluralisme bân è titik tertentu, sinkretisme.F Muqoddam (2019), E Journal IAIN Madura, "Syncretism of Slametan Tradition As a Pillar of Islam Nusantara", è aksès 2023-11-19.

 Sajhârâ 

 Asal Usul 
NU è dhâddhiaghi taon 1926 mènangka organisasi ulama Muslim Asy'ari ortodoks, sè bhidâ ḍâri pandangan kalabân kebijakan modernis Muhammadiya bân Persatuan Islam (Persis), bân awwal dâdâr gerakan Salafi ḍâri organisasi Al-Irsyad Al-Islamiyyah è Inḍonèsia sè sama nolak adat istiadat sè ampon bâdâ sè èpângaruhi sarèng tradisi Hindu bân Buddha Jâbha pra-Islam.Gramedia.com, "Sejarah NU (Nahdlatul Ulama), Ini Penjelasan Lengkapnya", è aksès 2023-11-19. Organisasi rèya è dhâddhiaghi saellana Komite Hijaz ampon alaksana’aghi tugassa bân bhadhi èbubaraghi. Organisasi rèya èdhâddhiaghi sarèng Hasyim Asy'ari, kepala pesantren è Jâbha Temor. Organisasi NU sajhèn maju, tetape basis dukunganna paghun è Jâbhâ Temor. è taon 1928, NU aghuna’aghi Bhâsa Jâbhâ ḍhalem khotbahna, è samping Bhâsa Arab.

È taon 1937, makkè hubungan NU kalabân organisasi-organisasi Islam Sunni laènna è Inḍonèsia jhubâ', organisasi-organisasi kasebbhut abhângon Majelis Islam A'la Inḍonèsia (MIAI) mènangka forum diskusi.Hasana Nikmatul, Kompasiana.com, "Perbedaan Muhammadiyah dan Nahdatul Ulama", è aksès 2023-11-19. Kabbhi agabung kalabân sabâgiyân rajâ organisasi Islam laènna sè bâdâ è bâjâ rowa. È taon 1942, Jeppang nḍonèsia bân è bulân Sèptèmber è bâdâ konferensi pemimpin Islam è Jakarta.

 Sombher 


Bhângsa:Islam